Lav et referat af nedenstående tekst:

Tekst:
Hobro har god grund til at være stolte af at kunne kalde sig Mr. Le Mans' hjemby. Tom Kristensen er den mest vindende nogensinde på den prestigefyldte bane, og for at vise sin stolthed over den fartglade Hobro-gut, valgte Mariagerfjord Kommune med borgmester Mogens Jespersen i spidsen i aftes at ære Tom Kristensen med sin helt egen vej. Det skete ved DRs store show Sport 2014. - Hver gang, du har fået en sejr, har vi følt, det har været en lille sejr for os. Du har om nogen sat Hobro på landkortet, sagde Mogens Jespersen. I det noget blæsende Hobrovejr kunne borgmesteren afsløre et vejskilt med navnet Tom Kristensen Vej. - Selvfølgelig er jeg berørt over det. Jeg troede, at man skulle .... ja, være død og begravet for at få sin egen vej, så det er jeg meget glad for, sagde Tom Kristensen efterfølgende.

Referat:
Den nordjyske racerlegende blev ved stort sportsshow hædret med en hel vej, der bliver opkaldt efter ham.